31982R3303
L 350/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3303/82 НА КОМИСИЯТА
от 9 декември 1982 година
за изменение на Регламент (ЕИО) № 1235/82 по отношение на някои коефициенти, които се прилагат за млечните продукти, представляващи съставна част от комбинираните фуражи
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 974/71 на Съвета от 12 май 1971 г. относно някои мерки на конюнктурната политика, които следва да бъдат предприети в земеделието вследствие на временното разширяване на границите на вариране на валутите на определени държави-членки (1), последно изменен с Регламент (ЕИО) № 3605/81 (2), и по-специално член 6 от него,
като има предвид, че стойностите на паричните компенсации, въведени с Регламент (ЕИО) № 974/71, бяха определени с Регламент (ЕИО) № 1235/82 на Комисията (3), последно изменен с Регламент (ЕИО) № 3258/82 (4);
като има предвид, че с Регламент (ЕИО) № 1753/82 (5) Комисията възобнови прилагането на Регламенти (ЕИО) № 368/77 и (ЕИО) № 443/77, отнасящи се до продажбата на обезмаслено сухо мляко, предназначено за използване във фуражите за свине и птици; като има предвид, че впоследствие беше необходимо да се определи коефициент за обезмасленото сухо мляко и за фуражи, съдържащи обезмаслено сухо мляко, продадени в съответствие със специалните условия, посочени в тези два регламента; като има предвид, че въпросният коефициент е установен с Регламент (ЕИО) № 1931/82; като има предвид, че след това настъпи съществено изменение в продажната цена на обезмасленото сухо мляко; като има предвид, че, следователно, въпросният коефициент трябва да бъде променен по съответен начин;
като има предвид, че мерките, предвидени в настоящия регламент, са в съответствие със становището на Управителния комитет по зърнени култури и Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕИО) № 1235/82 се изменя, както следва:
1.
В буква б) на бележка (8) към част 1, „0,53“ се заменя с „0,25“.
2.
В част 5:
-
във втората алинея на бележка (1), „0,30“ се заменя с „0,14“,
-
в четвърта алинея на бележка (6), „0,53“ се заменя с „0,25“.
Член 2
Настоящият регламент влиза в сила на третия ден след публикуването му в Официален вестник на Европейските общности.
Прилага се от 20 декември 1982 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 декември 1982 година.